Hekk kif ninsabu ftit ġimgħat 'il bogħod mill-bidu tal-Euro 2020, in-nazzjonijiet li se jipparteċipaw bdew isejjħu l-iskwadri tagħhom. Apparti dan il-maġġoranza tat-timijiet nazzjonali ħarġu ukoll il-flokkijiet li se jkunu qed jilbsu f'dan it-tournament is-sajf li ġej. Il-Madcedonia huwa l-unika tim li sa issa għadu ma ppreżentax il-flokk uffiċjali li se jintlibes matul il-Euro 2020, fejn b'kollox hemm 48 flokk, 'home' u 'away', għall-24 skwadra parteċipi. Minkejja li l-Belġju mistennija li jkollhom tournament pożittiv, f'termini ta' futbol, il-flokk 'home' tagħhom ftit li xejn impressjona hekk kif iklassifika fl-44 post. Kuntrarju ta' dan il-flokk 'away' tagħhom ikklasifika fis-26 post. L-Italja minkejja d-disinn sempliċi għall-aħħar tal-flokk 'home' tagħhom, l-istil klassiku tiegħu spiċċa fit-tielet post, filwaqt li l-flokk 'away' ikklassifika fit-28 post. Il-flokkijiet tal-Ingilterra għandhom pożizzjonijiet kuntrastanti hekk kif il-flokk 'away' ikklassifika fit-30 post, filwaqt li l-flokk home, il-flokk klassiku abjad bit-tliet iljuni, iklassifika fid-disa' post. Il-flokk tal-Olanda oranġjo 'home', li qed jirritornaw f'kompetizzjoni internazzjonali maġġuri wara seba' snin, ikklassifika fil-21 post filwaqt li l-flokk 'away' ikklassifika fit-12-il post. Fost l-aktar flokkijiet li klassifikaw fl-ogħla postijiet tal-isbaħ flokkijiet, kien hemm il-'home' u l-'away' ta' Wales li ġew klassifikati fit-tieni u fis-seba' post rispettivament. Il-Ġermanja wkoll klassifikaw fost l-isbaħ flokkijiet għall-Euro 2020 bil-flokk 'home' jikklassifika fil-11-il post filwaqt li l-flokk klassiku 'home' ikklassifika fis-6 post. Il-flokkijiet taċ-champions mondjali u ta' wieħed mit-timijiet favoriti li jirbaħ il-Euro 2020, ma tant impresjonaw, hekk kif il-flokk 'home' ta' Franza ikklassifika fl-14-il post filwaqt li l-flokk 'away' ikklassifika fil-35 post. Għalkemm m'humiex wieħed mit-timijiet favoriti li jirbħu l-kompetizzjoni u minkejja li l-flokk 'home' tal-Iżvezja klassifika fit-33 post, il-flokk 'away' Żvediż huwa meqjus bħala l-isbaħ flokk tal-Euro 2020.